На основу члана 77. став 1. тачка 2) Статута општине Велика Плана (''Међуопштински службени лист општина Велика Плана и Смедеревска Паланка'', број 10/19) и члана 22. Пословника Општинског већа општине Велика Плана (''Међуопштински службени лист општина Велика Плана и Смедеревска Паланка'', број 47/08 и 29/19),

 Општинско веће општине Велика Плана, на 49. седници одржаној 16.09.2021. године, донело је

**З А К Љ У Ч А К**

**О СПРОВОЂЕЊУ ЈАВНЕ РАСПРАВЕ**

**O ПЛАНУ ИНВЕСТИЦИОНИХ АКТИВНОСТИ КОЈЕ ЋЕ СЕ ФИНАНСИРАТИ**

**ИЗ БУЏЕТА ОПШТИНЕ ВЕЛИКА ПЛАНА У 2021. ГОДИНИ**

 1. У вези са доношењем Одлуке о изменама и допунама Одлуке о буџету општине Велика Плана за 2021. годину, одређује се спровођење јавне расправе о Плану инвестиционих активности које ће се финансирати из буџета општине Велика Плана у 2021. години.

 2. Утврђује се Програм јавне расправе о Плану инвестиционих активности које ће се финансирати из буџета општине Велика Плана у 2021. години.

 3. Јавна расправа о Програму инвестиционих активности које ће се финансирати из буџета општине Велика Плана у 2021. години спровешће се од 17.09.2021. године до закључно са 01.10.2021. године.

 4. Овај закључак, ради реализације, доставити Општинској управи општине Велика Плана.

 **Број: 037-183/2021-II**

**У Великој Плани, 16. септембра 2021. године**

**ОПШТИНСКО ВЕЋЕ ОПШТИНЕ ВЕЛИКА ПЛАНА**

 **ПРЕДСЕДНИК**

 Игор Матковић

**ПРОГРАМ ЈАВНЕ РАСПРАВЕ**

**О ПЛАНУ ИНВЕСТИЦИОНИХ АКТИВНОСТИ КОЈЕ ЋЕ СЕ ФИНАНСИРАТИ**

**ИЗ БУЏЕТА ОПШТИНЕ ВЕЛИКА ПЛАНА У 2021. ГОДИНИ**

 1. У вези са доношењем Одлуке о изменама и допунама Одлуке о буџету општине Велика Плана за 2021. годину, Општинска управа општине Велика Плана спроводи јавну расправу о Плану инвестиционих активности које ће се финансирати из буџета општине Велика Плана у 2021. години.

 2.Ради спровођења јавне расправе из тачке 1. овог Програма, Општинска управа општине Велика Плана образује комисију, и то:

 - Бобан Илић, за председника;

 - Ненад Цветковић, за члана;

 - Драгана Исаиловић, за члана.

 3. План инвестиционих активности које ће се финансирати из буџета општине Велика Плана у 2021. години саставни је део овог Програма.

 4. Јавна расправа о Плану инвестиционих активности које ће се финансирати из буџета општине Велика Плана у 2021. години трајаће 15 (петнаест) дана и спровешће се од 17.09.2021. године до 01.10.2021. године.

 5. Закључак о спровођењу јавне расправе и Програм јавне расправе о Плану инвестиционих активности које ће се финансирати из буџета општине Велика Плана у 2021. години објавити на огласној табли органа Општине, званичном сајту општине Велика Плана, уз позив органима Општине, невладиним организацијама, стручној јавности, као и другим заинтересованим субјектима и грађанима да узму учешћа у јавној расправи, тако што своје примедбе, предлоге и сугестије, са образложењем, у писаном облику, могу доставити Комисији из тачке 2. овог Програма, путем електронске поште на е-mail адресу: nenad.cvetkovic@velikaplana.rs, непосредно или путем поште на адресу: Општинска управа општине Велика Плана, Комисија за спровођење јавне расправе, Улица Милоша Великог број 30, канцеларија 47, са напоменом – ''За јавну расправу о Плану инвестиционих активности''.

 6. По окончању јавне расправе, Комисија из тачке 2. овог Програма ће анализирати све примедбе, предлоге и сугестије учесника у јавној расправи и на основу тога сачинити извештај о спроведеној јавној расправи и исти без одлагања доставити одељењу Општинске управе општине Велика Плана надлежном за послове финансија ради разматрања и могућег укључивања појединих примедби, предлога и сугестија у Предлог Одлуке о изменама и допунама Одлуке о буџету општине Велика Плана за 2021. годину.